নিজস্ব প্রতিবেদন : ডেঙ্গিতে আক্রান্ত হয়ে মৃত্যু হল ক্লাস ফাইভের এক স্কুলছাত্রের। মৃত ছাত্র আবির্ভাব মজুমদার বিজয়গড়ের পল্লিশ্রী অঞ্চলের বাসিন্দা। কলকাতার একটি নামী স্কুলে পড়ত সে।  জানা গেছে, দিন পাঁচেক আগে অসুস্থ আবির্ভাবকে মুকুন্দপুরের একটি বেসরকারি হাসপাতালে ভর্তি করা হয়। রবিবার ভোরে মৃত্যু হয় আবির্ভাবের। আবির্ভাবের ডেথ সার্টিফিকেটে 'ডেঙ্গিতে মৃত্যু' বলে উল্লেখ করা রয়েছে। টাইপ ফোর ডেঙ্গিতে আক্রান্ত হয়েছিল আবির্ভাব। হাসপাতাল সূত্রে এমনটাই জানা গেছে।